Класификација (шифарник) кривичних дела

за кривична дела из посебних закона према Међународној класификацији кривичних дела за статистичке потребе

 *(ICCS- International Classification of Crimes for Statistical Purposes)*

1. **Закон о алтернативним инвестиционим фондовима**

 **Кривично дело**

**Неовлашћено обављање делатности ДЗУАИФ-а и депозитара**

 **Члан 255.**

Ко се неовлашћено бави делатностима ДЗУАИФ-а или делатностима депозитара у намери да себи или другом лицу оствари имовинску корист, казниће се новчаном казном или казном затвора до једне године.

Ако је делом из става 1. овог члана прибављена имовинска корист или другим лицима нанета имовинска штета у износу који прелази 1.500.000 динара, учинилац ће се казнити затвором до три године и новчаном казном.

ICCS code

* 07011
1. **Закон о архивској грађи Савезне Републике Југославије**

**Кривично дело**

 **Члан 31.**

Ко присвоји, прикрије, у већој мери оштети, уништи или на други начин учини неупотребљивом архивску грађу или регистратурски материјал или их изнесе у иностранство без претходног одобрења надлежног савезног органа, односно организације, или омогући другом да то учини, казниће се за кривично дело затвором од 3 месеца до 5 година.

ICCS code

* 08049

 **3. Закон о банкама**

 **Кривична дела**

 **Члан 135.**

Ко се без дозволе за рад Народне банке Србије бави примањем депозита казниће се за кривично дело казном затвора од три месеца до пет година.

Ако је делом из става 1. овог члана прибављена имовинска корист чији износ прелази 100.000 динара учинилац ће се казнити казном затвора од једне до осам година, а ако износ те користи прелази 1.500.000 динара учинилац ће се казнити казном затвора од две до десет година.

За дело из ст. 1. и 2. овог члана казниће се одговорно лице у правном лицу ако се правно лице примањем депозита бави без дозволе за рад Народне банке Србије.

ICCS code

* 07011

**Члан 136.**

Ко се без дозволе за рад Народне банке Србије бави давањем кредита и издавањем платних картица а за то није овлашћен законом казниће се за кривично дело казном затвора од три месеца до пет година.

Ако је делом из става 1. овог члана прибављена имовинска корист чији износ прелази 100.000 динара учинилац ће се казнити казном затвора од једне до осам година, а ако износ те користи прелази 1.500.000 динара учинилац ће се казнити казном затвора од две до десет година.

За дело из ст. 1. и 2. овог члана казниће се одговорно лице у правном лицу ако се правно лице пословима давања кредита и издавањем платних картица бави без дозволе за рад Народне банке Србије а за то није овлашћено законом.

ICCS code

* 07011

 **Члан 136а**

Ко без дозволе за рад Народне банке Србије у свом пословном имену има, односно у обављању своје делатности употребљава, односно користи реч "банка" или изведеницу од те речи, казниће се за кривично дело казном затвора од три месеца до пет година.

Ако је делом из става 1. овог члана прибављена имовинска корист чији износ прелази 100.000 динара учинилац ће се казнити казном затвора од једне до осам година, а ако износ те користи прелази 1.500.000 динара учинилац ће се казнити казном затвора од две до десет година.

За дело из ст. 1. и 2. овог члана казниће се и одговорно лице у правном лицу.

ICCS code

* 07011
1. **Закон о биомедицинској потпомогнутој оплодњи**

 **Кривична дела**

 **Члан 64.**

Ко уз било какву накнаду да своје репродуктивне ћелије, односно ембрион, или да репродуктивне ћелије, односно ембрион другог лица ради поступка БМПО или нуди своје или туђе репродуктивне ћелије, односно ембрион уз накнаду ради поступка БМПО или врбује, превози, пребацује, предаје, продаје, купује, посредује у продаји или посредује на било који други начин у поступку БМПО или учествује у поступку БМПО са репродуктивним ћелијама, односно ембрионима који су предмет комерцијалне трговине, казниће се затвором од две до десет година.

Ако је дело из става 1. овог члана учињено према малолетном лицу, учинилац ће се казнити затвором од три до дванаест година.

Ако је услед дела из ст. 1. и 2. овог члана наступила тешка телесна повреда даваоца репродуктивних ћелија, односно ембриона, учинилац ће се казнити затвором од пет до 15 година.

Ако је услед дела из ст. 1. и 2. овог члана наступила смрт донора репродуктивних ћелија, односно ембриона, учинилац ће се казнити затвором најмање 15 година

 Ко се бави вршењем кривичних дела из ст. 1. и 2. овог члана или је дело извршено од стране организоване групе, казниће се затвором најмање десет година.

 ICCS code

* Став 1
	+ 02119
* Став 2
	+ 02119
* Варијабла разврставања могуће жртве STV1 (малолетно лице)
* Став 3
	+ 020111
* Став 4
	+ 0109
* Став 5
	+ 02119

**Члан 65.**

Ко обави поступак БМПО са репродуктивним ћелијама, односно ембрионима или учествује у поступку БМПО лица које није дало писмени пристанак за поступак БМПО или за узимање репродуктивних ћелија, односно ембриона, односно учествује у узимању репродуктивних ћелија, односно ембриона од умрлог лица, или ако обави узимање репродуктивних ћелија, односно ембриона од лица које је за живота забранило давање репродуктивних ћелија, односно ембриона у случају своје смрти или ако писмени пристанак није дао законски заступник, односно старатељ уз претходну сагласност органа старатељства у складу са овим законом, казниће се затвором од две до десет година.

Ако је дело из става 1. овог члана учињено према малолетном лицу, учинилац ће се казнити затвором од три до дванаест година.

Ако је услед дела из ст. 1. и 2. овог члана наступила тешка телесна повреда даваоца репродуктивних ћелија, односно ембриона, учинилац ће се казнити затвором од пет до 15 година.

Ако је услед дела из ст. 1. и 2. овог члана наступила смрт даваоца репродуктивних ћелија, односно ембриона, учинилац ће се казнити затвором најмање 15 година.

Ко се бави вршењем кривичних дела из ст. 1. и 2. овог члана или је дело извршено од стране организоване групе, казниће се затвором најмање десет година.

 ICCS code

* Став 1
	+ 02119
* Став 2
	+ 02119
* Варијабла разврставања могуће жртве STV1 (малолетно лице)
* Став 3
	+ 020111
* Став 4
	+ 0109
* Став 5
	+ 02119

 **Члан 66.**

Ко у поступак БМПО укључи жену која има намеру да дете после рођења уступи трећем лицу са или без плаћања било какве накнаде, односно остваривања било какве материјалне или нематеријалне користи или ко нуди услуге сурогат мајке од стране жене или било ког другог лица са или без плаћања било какве накнаде, односно остваривања материјалне или нематеријалне користи, казниће се затвором од три до десет година.

Ако је дело из става 1. овог члана учињено према малолетном лицу, учинилац ће се казнити затвором од три до дванаест година.

Ако је услед дела из ст. 1. и 2. овог члана наступила тешка телесна повреда даваоца репродуктивних ћелија, односно ембриона, учинилац ће се казнити затвором од пет до 15 година.

Ако је услед дела из ст. 1. и 2. овог члана наступила смрт даваоца репродуктивних ћелија, односно ембриона, учинилац ће се казнити затвором најмање 15 година.

Ко се бави вршењем кривичних дела из ст. 1. и 2. овог члана или је дело извршено од стране организоване групе, казниће се затвором најмање десет година.

 ICCS code

* Став 1
	+ 0204
* Став 2
	+ 0204
* Варијабла разврставања могуће жртве STV1 (малолетно лице)
* Став 3
	+ 020111
* Став 4 у вези ст.1. и 2.
	+ 0109
* Став 5
	+ 0204

 **5. Закон о ветеринарству**

 **Члан 154.**

Ко свесно прикрива постојање сумње да су животиње оболеле од заразне болести или не пријави такву сумњу ветеринару или ветеринарском инспектору, па услед тога наступи ширење заразне болести и угинуће животиња, казниће се за кривично дело затвора до једне године (члан 61. став 2. тачка 1).

ICCS code

* + 1009

 **Члан 155.**

Лице које се у смислу овог закона не сматра ветеринарским радником, а обавља ветеринарску делатност казниће се за кривично дело затвором до једне године (члан 32).

ICCS code

* + 1009

 **6. Закон о водама**

 **Кривично дело**

**Неовлашћено пуњење и коришћење акумулације**

 **Члан 209.**

Ко без водне дозволе врши пуњење акумулације или користи воде из акумулације и тиме изазове опасност по живот или здравље људи или имовину, казниће се за кривично дело затвором од шест месеци до пет година.

ICCS code

* + 09029

 **Оштећења при експлоатацији речних наноса**

 **Члан 210.**

Ко експлоатацијом речног наноса из корита водотока оштети корито, обале и регулационе објекте, казниће се за кривично дело затвором од шест месеци до пет година или новчаном казном.

За кривично дело из става 1. овог члана учиниоцу ће се поред прописане казне одузети и предмет извршења кривичног дела.

 ICCS code

* + 10049

**7. Закон о генетички модификованим организмима**

 **Кривично дело**

**Члан 45.**

Ко противно одредбама овог закона започне да употребљава ГМО и производ од ГМО у затвореним системима, намерно уводи у животну средину, ставља у промет, гаји у комерцијалне сврхе или одлаже у животну средину и тиме проузрокује штетне последице по здравље људи и животну средину, казниће се за кривично дело затвором до три године.

ГМО и производ од ГМО из става 1. овог члана одузеће се и уништити о трошку лица које је извршило кривично дело.

 ICCS code

* + 1009

 **8. Закон о девизном пословању**

 **Кривично дело**

**Члан 57.**

Ко купује од физичких лица или ко продаје тим лицима ефективни страни новац и чекове који гласе на страну валуту без овлашћења Народне банке Србије, казниће се за кривично дело казном затвора од шест месеци до пет година.

За покушај извршења дела из става 1. овог члана казниће се.

 ICCS code

* + 07011

 **Члан 58.**

Ко изврши наплату, плаћање или изда налог за плаћање, односно изврши пренос нерезиденту износа који прелази 100.000 евра, на основу уговора у којем није наведена стварна цена или на основу неистините исправе, казниће се за кривично дело казном затвора од једне до десет година.

За покушај извршења дела из става 1. овог члана казниће се.

 ICCS code

* + 07011

**9. Закон о добровољним пензијским фондовима и пензијским плановима**

 **Кривична дела**

**Оглашавање проспекта са неистинитим подацима**

 **Члан 72.**

Ко, у намери обмањивања јавности, у проспекту добровољног пензијског фонда, скраћеном проспекту, годишњем и полугодишњем извештају, објави неистините податке о правном и финансијском положају фонда или његовим пословним могућностима и друге неистините чињенице које су релевантне за доношење инвестиционе одлуке, или не објави потпуне податке о тим чињеницама - казниће се казном затвора до три године.

Ко, у намери обмањивања јавности, не објави допуну проспекта или извештај о битним догађајима који могу битније утицати на одлуку о учлањењу, казниће се казном затвора до три године.

 ICCS code

* + 0701

 **Недозвољено обављање делатности друштва за управљање и недозвољено пословање**

 **Члан 72а**

Одговорно лице у правном лицу које обавља делатност друштва за управљање или послује као добровољни пензијски фонд, а нема дозволу за рад, нити је регистровано на основу закона, казниће се казном затвора до три године.

 ICCS code

* + 0701

 **10. Закон о железници**

**Кривично дело**

**Оштећење железничке инфраструктуре**

**Члан 139.**

Ко оштети, уништи, уклони или одузме елемент или део елемента железничке инфраструктуре из члана 4. став 1. тач. 2)-9) овог закона, без обзира на количину и вредност оштећених, уништених или одузетих елемената или делова елемената железничке инфраструктуре, казниће се затвором од три месеца до пет година.

Ако је услед дела из става 1. овог члана наступила тешка телесна повреда неког лица или имовинска штета великих размера, учинилац ће се казнити затвором од једне до осам година

Ако је услед дела из става 1. овог члана наступила смрт једног или више лица, учинилац ће се казнити затвором од две до 12 година.

 ICCS code

* Став 1 и 2
	+ 0504
* Став 3
	+ 0109

 **11. Закон о здрављу биља**

 **Кривично дело**

 **Члан 95.**

Ко противно прописима о забрани уношења и ширења штетних организама или увоза биља, биљних производа и прописаних објеката исте унесе, шири или увезе у Републику Србију или заштићено подручје казниће се за кривично дело затвором до једне године.

 ICCS code

* + 1003

 **12. Закон о избору народних посланика**

 **Члан 104.**

Казном затвора до три године казниће се за кривично дело члан Републичке изборне комисије или члан бирачког одбора, или друго лице које у вршењу дужности у вези са избором посланика измени број датих гласова додавањем или одузимањем гласачких листића или гласова при пребројавању или које објави резултат избора који не одговара обављеном гласању.

 ICCS code

* + 08079

 **Члан 105\*\*\*\***

***(Престао да важи)***

 **Члан 106.**

Новчаном казном или казном затвора до једне године казниће се за кривично дело:

1. ко после обављених избора за избор посланика позове бирача на одговорност због гласања или захтева од њега да каже како је гласао или зашто није гласао,
2. ко на изборима за избор посланика гласа уместо другог бирача под његовим именом или на истом гласању гласа два или више пута,
3. ко на изборима за посланике уништи, оштети, одузме или прикрије гласачки листић којим је обављено гласање, неку од исправа о изборима или било који предмет намењен изборима или гласању.

Ако дело из става 1. овог члана учини члан Републичке изборне комисије, члан бирачког одбора или друго лице у вршењу дужности у вези са наведеним изборима - казниће се затвором од три месеца до три године.

ICCS code

* + 08079

**13. Закон о испитивању, жигосању и обележавању оружја, направа и муниције**

 **Члан 40.**

Ко неовлашћено испитује, жигоше и обележава оружје, направе или муницију, казниће се казном затвора од шест месеци до пет година и новчаном казном.

Оружје, његови делови, направе, муниција и средства намењена за извршење дела из става 1. овог члана одузеће се.

 ICCS code

* + 090119

**Члан 41.**

Ко у намери да их употреби као праве, направи лажне жигове или ознаке за испитивање, жигосање и обележавање оружја, направа и муниције или ко у истој намери такве праве жигове или ознаке преиначи или ко такве лажне или преиначене жигове или ознаке употреби као праве, казниће се новчаном казном или затвором до три године.

Жигови или ознаке из става 1. овог члана одузеће се.

 ICCS code

* + 090119

  **14. Закон о јавном реду и миру**

 **Члан 23.**

 **Ометање службеног лица у вршењу службене дужности**

Ко прети да ће напасти, покуша да нападне или нападне или на други начин омета службено лице надлежних органа из члана 2. овог закона у вршењу службене дужности - казниће се затвором од шест месеци до две године.

Ако приликом извршења дела из става 1. овог члана, учинилац службеном лицу прети употребом оружја, или се маши за оружје, или му нанесе лаку телесну повреду - казниће се затвором од једне до пет година.

Ако приликом извршења дела из става 1. овог члана учинилац на службено лице потегне оружје или га употреби или му нанесе тешку телесну повреду - казниће се затвором од три до десет година.

 ICCS code

* + 02019
* Варијабла разрставања жртве LS1b (службено лице)

**15. Закон о људским ћелијама и ткивима**

 **Кривична дела**

 **Члан 51.**

Ко уз било какву накнаду да своје људске ћелије, односно ткива или људске ћелије или ткива другог лица ради примене или нуди своје људске ћелије, односно ткива или ћелије, односно ткива другог лица уз накнаду ради примене или врбује, превози, пребацује, предаје, продаје, купује, посредује у продаји или посредује на било који други начин у примени људских ћелија, односно ткива или учествује у поступку примене људских ћелија или ткива који су предмет комерцијалне трговине, казниће се затвором од две до десет година.

Ако је дело из става 1. овог члана учињено према малолетном лицу, учинилац ће се казнити затвором најмање три године.

Ако је услед дела из ст. 1. и 2. овог члана наступила тешка телесна повреда даваоца људских ћелија, односно ткива, учинилац ће се казнити затвором од три до 15 година.

Ако је услед дела из ст. 1. и 2. овог члана наступила смрт даваоца људских ћелија, односно ткива, учинилац ће се казнити затвором најмање десет година.

Ко се бави вршењем кривичних дела из ст. 1. и 2. овог члана или је дело извршено од стране организоване групе, казниће се затвором најмање пет година.

 ICCS code

* Став 1
	+ 02119
* Став 2 у вези ст. 1.
	+ 02119
* Варијабла разврставања могуће жртве STV1 (малолетно лице)
* Stav 3
	+ 020111
* Став 4 у вези ст. 1. и 2.
	+ 0109
* Став 5
	+ 02119

**Члан 52.**

Ко примењује људске ћелије и ткива или учествује у поступку примене људских ћелија и ткива лицу које није дало писмени пристанак за узимање људских ћелија и ткива, односно ако обави узимање ткива или учествује у поступку узимања ткива од лица које се усмено или у писменом облику за живота противило даривању ткива, односно од лица чији се члан породице или друго блиско лице у складу са овим законом изричито успротивило даривању ткива, односно узима ткива или учествује у узимању ткива од умрлог лица код кога није дијагностикована и утврђена мождана смрт на начин и у складу са поступком прописаним законом, казниће се затвором од две до десет година.

Ако је дело из става 1. овог члана учињено према малолетном лицу, учинилац ће се казнити затвором најмање три године.

Ако је услед дела из ст. 1. и 2. овог члана наступила тешка телесна повреда даваоца људских ћелија, односно ткива, учинилац ће се казнити затвором од три до 15 година.

Ако је услед дела из ст. 1. и 2. овог члана наступила смрт даваоца људских ћелија, односно ткива, учинилац ће се казнити затвором најмање десет година

Ко се бави вршењем кривичних дела из ст. 1. и 2. овог члана или је дело извршено од стране организоване групе, казниће се затвором најмање пет година.

 ICCS code

* Став 1
	+ 02119
* Став 2 у вези ст. 1.
	+ 02119
* Варијабла разврставања могуће жртве STV1 (малолетно лице)
* Став 3
	+ 020111
* Став 4 у вези ст. 1. и 2.
	+ 0109
* Став 5
	+ 02119

 **16. Закон о осигурању**

**КРИВИЧНА ДЕЛА**

**Неовлашћено обављање делатности осигурања**

**Члан 256.**

Одговорно лице у друштву за осигурање, друштву за реосигурање, друштву за посредовање у осигурању и друштву за заступање у осигурању, као и код заступника у осигурању, које обавља делатност осигурања за коју није добијена дозвола Народне банке Србије, казниће се за кривично дело казном затвора од три до шест година.

Одговорно лице правног субјекта које, у својству пружаоца услуга, с другим лицима закључује уговоре о осигурању или уговоре који су по својој правној природи уговори о осигурању, казниће се за кривично дело казном затвора од три до шест година.

 ICCS code

* + 07019

 **Давање лажних мишљења и извештаја**

**Члан 257.**

Овлашћени актуар или ревизор који противно одредбама овог закона сачини лажно мишљење, односно извештај, казниће се за кривично дело казном затвора од једне до три године.

 ICCS code

* + 07019

**Давање лажне процене**

**Члан 258.**

Одговорно лице у друштву за осигурање, друштву за реосигурање, друштву за посредовање у осигурању и друштву за заступање у осигурању, као и код заступника у осигурању, које при утврђивању и процени ризика и штета сачини лажне процене и изјаве, казниће се за кривично дело новчаном казном или казном затвора до три године.

 ICCS code

* + 07019

**17. Закон о отвореним инвестиционим фондовима са јавном понудом**

 **Кривична дела**

 **Објављивање неистинитих података о УЦИТС фонду**

 **Члан 121.**

Ко, у намери обмањивања инвеститора, у правилима УЦИТС фонда, проспекту, кључним информацијама, годишњем или полугодишњем извештају, објави неистините податке о финансијском положају УЦИТС фонда или друге неистините чињенице које су релевантне за доношење инвестиционе одлуке, или објављује непотпуне податке о тим чињеницама, казниће се новчаном казном или казном затвора до једне године.

Ако је делом из става 1. овог члана прибављена имовинска корист или другим лицима нанета имовинска штета у износу који прелази 1.500.000 динара, учинилац ће се казнити затвором до три године и новчаном казном.

 ICCS code

* + 070112

 **Неовлашћено обављање делатности друштва за управљање и депозитара**

 **Члан 122.**

Ко неовлашћено обавља делатности друштва за управљање или делатности депозитара у намери да себи или другом лицу оствари имовинску корист, казниће се новчаном казном или казном затвора до једне године.

Ако је делом из става 1. овог члана прибављена имовинска корист или другим лицима нанета имовинска штета у износу који прелази 1.500.000 динара, учинилац ће се казнити затвором до три године и новчаном казном.

 ICCS code

* + 070112

 **18. Закон о поморској пловидби**

 **Кривично дело загађења морске средине**

 **Члан 194.**

Заповедник или члан посаде домаћег брода који намерно, безобзирно или крајњом непажњом загади морску средину, на начин који утиче на промену квалитета воде, у зонама из члана 163. овог закона, казниће се затвором до три године.

За кривично дело из става 1. овог члана одговорно је правно лице уколико је у његову корист кривично дело извршило физичко лице које заузима водећи положај унутар правног лица у смислу овлашћења заступања правног лица, доношења одлука у име правног лица или овлашћења за вршење контроле унутар правног лица.

Одговорност правног лица из става 3. овог члана не искључује кривичну одговорност физичког лица који је као извршилац, подстрекач или саучесник учествовао у извршењу кривичног дела из става 1. овог члана.

 ICCS code

* + 10012

 **19. Закон о пореском поступку и пореској администрацији**

**ПОРЕСКА КРИВИЧНА ДЕЛА**

**Избегавање плаћања пореза**

**Члан 172\***

*(Престао да важи)*

**Неуплаћивање пореза по одбитку**

**Члан 173\*\*\***

*(Престао да важи)*

**Неосновано исказивање износа за повраћај пореза и порески кредит**

**Члан 173а**

Ко у намери да оствари право на неосновани повраћај пореза или порески кредит, у претходних 12 месеци, поднесе пореску пријаву, односно пореске пријаве неистинитог садржаја, у којима износ за повраћај пореза или порески кредит прелази 1.000.000 динара, казниће се затвором од шест месеци до пет година и новчаном казном

Ако исказани износ за повраћај пореза или порески кредит, у претходних 12 месеци прелази 3.000.000 динара, учинилац ће се казнити затвором од једне до осам година и новчаном казном.

Ако исказани износ за повраћај пореза или порески кредит у претходних 12 месеци прелази 10.000.000 динара, учинилац ће се казнити затвором од три до десет година и новчаном казном.

Физичком лицу, предузетнику и одговорном лицу у правном лицу - пореском обвезнику за кривично дело из ст. 1. до 3. овог члана изриче се и мера безбедности забране вршења позива, делатности и дужности од једне до пет година.

 ICCS code

* + 08041

**Састављање или подношење фалсификованог документа од значаја за опорезивање**

**Члан 174\***

*(Престао да важи)*

**Угрожавање наплате пореза и пореске контроле**

**Члан 175.**

Ко у намери да угрози наплату пореза који није доспео за наплату или који није утврђен, али је покренут поступак утврђивања или контроле, односно пореза који је утврђен њему или другом лицу, по установљавању претходне мере обезбеђења, привремене мере за обезбеђење наплате пореза у складу са законом, односно у поступку принудне наплате или пореске контроле отуђи, сакрије, оштети, уништи или учини неупотребљивом ствар на којој је установљена претходна мера обезбеђења пореза који је доспео за наплату, привремена мера за обезбеђење наплате, односно ствар која је предмет принудне наплате пореза или пореске контроле, казниће се затвором до једне године и новчаном казном.

Казном затвора из става 1. овог члана казниће се и ко даје лажне податке о чињеницама које су од значаја за спровођење принудне наплате пореза, односно пореске контроле.

 ICCS code

* + 08041

 **Недозвољен промет акцизних производа**

**Члан 176.**

Ко супротно прописима који регулишу опорезивање акцизама, неовлашћено производи, прерађује, продаје или ко набавља ради продаје, држи или преноси или ко посредује у продаји или куповини или на други начин неовлашћено ставља у промет производе који се у складу са законом сматрају акцизним производима, казниће се затвором од шест месеци до пет година.

Предузетник, односно одговорно лице у правном лицу које се бави производњом или увозом производа који, у складу са законом, морају бити посебно обележени контролним акцизним маркицама, а не предузме мере да ови производи пре стављања у промет буду обележени контролним акцизним маркицама, казниће се затвором од шест месеци до три године.

Предузетнику се за кривично дело из ст. 1. и 2. овог члана изриче и мера безбедности забране вршења позива, делатности или дужности од једне године до пет година.

Одговорном лицу у правном лицу се за кривично дело из ст. 1. и 2. овог члана изриче и мера безбедности забране вршења позива, односно дужности у трајању од једне године до пет година.

Производи који се у складу са законом сматрају акцизним производима а који су супротно прописима који регулишу опорезивање акцизама, набављени ради стављања у промет или стављени у промет, као и производи који нису посебно обележени прописаним контролним акцизним маркицама и имовинска корист остварена кривичним делом, одузеће се.

 ICCS code

* + 0602

**Недозвољено складиштење робе**

**Члан 176а**

Ко складишти, односно смешта добра или дозволи складиштење, односно смештање добара за која не поседује прописану документацију о пореклу, казниће се затвором од три месеца до три године и новчаном казном.

Казном из става 1. овог члана, казниће се и ко складишти, односно смешта добра у просторима и просторијама о којима није обавестио Пореску управу.

За кривично дело из ст. 1. и 2. овог члана одговорном лицу у правном лицу и предузетнику изриче се и мера безбедности забране вршења позива, делатности или дужности у трајању од једне до пет година.

Роба из ст. 1. и 2. овог члана одузеће се.

 ICCS code

* + 0602

 **20. Закон о поступку регистрације у агенцији за привредне регистре**

 **Кривично дело**

 **Члан 45.**

Ко регистру пријави неистинит податак или достави лажни или преиначени документ у намери да се такав податак или документ у поступку регистрације и евиденције употреби као прави, казниће се казном затвора од три месеца до пет година.

 ICCS code

* + 07023

**21. Закон о праву на бесплатне акције и новчану надокнаду коју грађани остварују**

**у поступку приватизације**

 **Кривично дело**

 **Члан 31.**

Ко у намери да себи или другом прибави противправну имовинску корист довођењем носиоца права односно запосленог или бившег запосленог у заблуду или га одржава у заблуди лажним приказивањем или прикривањем чињеница и тиме га наведе да закључи уговор или други правни посао о преносу права на новчану накнаду или права на пренос акција, казниће се новчаном казном или затвором до три године.

Ко у намери да себи или другом прибави противправну имовинску корист, нуди услуге посредовања између носилаца права односно запослених или бивших запослених и органа надлежних за спровођење овог закона у поступку уписа у евиденцију носилаца права односно евиденцију запослених или бивших запослених, или ко неовлашћено нуди услуге уписа у такве евиденције, казниће се новчаном казном или затвором до три године.

 ICCS code

* + 07023

**22. Закон о пресађивању људских органа**

**Кривична дела**

**Члан 51.**

Ко уз било какву накнаду да свој људски орган или људски орган другог лица ради пресађивања или нуди свој или људски орган другог лица уз накнаду ради пресађивања или врбује, превози, пребацује, предаје, продаје, купује, посредује у продаји или посредује на било који други начин у поступку пресађивања људских органа или учествује у поступку пресађивања људских органа који је предмет комерцијалне трговине, казниће се затвором од две до десет година.

Ако је дело из става 1. овог члана учињено према малолетном лицу, учинилац ће се казнити затвором најмање три године.

Ако је услед дела из ст. 1. и 2. овог члана наступила тешка телесна повреда даваоца органа, учинилац ће се казнити затвором од три до 15 година.

Ако је услед дела из ст. 1. и 2. овог члана наступила смрт даваоца органа, учинилац ће се казнити затвором најмање десет година.

Ко се бави вршењем кривичних дела из ст. 1. и 2. овог члана или је дело извршено од стране организоване групе, казниће се затвором најмање пет година.

 ICCS code

* Став 1
	+ 02043
* Став 2 у вези ст. 1.
	+ 02043
* Варијабла разврставања могуће жртве STV1 (малолетно лице)
* Став 3 у вези ст. 1. и 2.
	+ 020111
* Став 4 у вези ст. 1. и 2.
	+ 0109
* Став 5
	+ 02043

 **Члан 52.**

Ко обави пресађивање људског органа или учествује у поступку пресађивања људског органа лицу које се усмено или у писменом облику за живота противио даривању људских органа, односно лицу чији се члан породице или друго блиско лице у складу са овим законом изричито успротивио даривању људских органа, односно узме људски орган или учествује у узимању људског органа од умрлог лица, који се усмено или у писменом облику за живота противио даривању људских органа, односно лицу чији се члан породице или друго блиско лице у складу са овим законом изричито успротивило даривању људских органа, односно учествује у узимању људских органа од умрлог лица код кога није дијагностикована и утврђена мождана смрт на начин и у складу са овим законом, казниће се затвором од две до десет година.

Ако је дело из става 1. овог члана учињено према малолетном лицу, учинилац ће се казнити затвором од најмање три године.

Ако је услед дела из ст. 1. и 2. овог члана наступила тешка телесна повреда даваоца људских органа, учинилац ће се казнити затвором од три до 15 година.

Ако је услед дела из ст. 1. и 2. овог члана наступила смрт даваоца људских органа, учинилац ће се казнити затвором од најмање десет година.

Ко се бави вршењем кривичних дела из ст. 1. и 2. овог члана или је дело извршено од стране организоване групе, казниће се затвором од најмање пет година.

 ICCS code

* Став 1
	+ 02119
* Став 2 у вези ст. 1.
	+ 02119
* Варијабла разврставања могуће жртве STV1 (малолетно лице)
* Став 3 у вези ст. 1. и 2.
	+ 020111
* Став 4 у вези ст. 1. и 2.
	+ 0109
* Став 5
	+ 02119

**23. Закон о преузимању акционарских друштава**

**Кривична дела**

**Нуђење или обећање поклона, услуга или других користи**

**Члан 44.**

Ко акционару, након што понуђач објави понуду за преузимање, директно или оглашавањем путем средстава јавног информисања нуди или обећа поклоне, услуге, имовинске или друге користи да би прихватио или одбио понуду за преузимање, казниће се затвором од шест месеци до пет година.

Ко посредује у извршењу кривичног дела из става 1. овог члана казниће се затвором од шест месеци до пет година.

 ICCS code

* + 07039

**Злоупотреба привилегованих информација**

**Члан 45.**

Лице које изврши преузимање коришћењем привилегованих информација, казниће се затвором од три месеца до три године.

Лице које, у намери да себи или другом прибави противправну имовинску корист, другом лицу саопшти привилеговане информације или на основу тих информација препоручи другоме да стекне, купи, или прода акције циљног друштва којима се тргује или може трговати на организованом тржишту хартија од вредности, казниће се затвором од три месеца до три године.

Лице које дело из става 2. овог члана учини из нехата, казниће се затвором до једне године или новчаном казном.

Ако је услед дела из ст. 1. и 2. овог члана дошло до поремећаја на организованом тржишту хартија од вредности, учинилац ће се казнити затвором од једне године до пет година.

 ICCS code

* + 07039

**Објављивање неистинитих података**

**Члан 46.**

Лице које на регулисаном тржишту, односно МПТ хартија од вредности, у понуди за преузимање акција с правом гласа, објављује неистините податке о правном и финансијском положају циљног друштва или његовим пословним могућностима и друге неистините чињенице које су релевантне за доношење одлуке о прихвату понуде за преузимање, или не објављује потпуне податке о тим чињеницама - казниће се затвором од три месеца до три године.

Ако је услед дела из става 1. овог члана дошло до поремећаја на регулисаном тржишту, односно МПТ хартија од вредности, учинилац ће се казнити затвором од једне године до пет година.

 ICCS code

* + 070112

 **24. Закон о приватизацији**

 **Одговорност одговорног лица**

 **Члан 85.**

Одговорно лице у субјекту приватизације из члана 20. ст. 1. и 3. овог закона које не достави податке у прописаном року, као и одговорно лице у субјекту приватизације из члана 24. став 4, члана 49. став 1. и члана 57. став 4. овог закона које министарству надлежном за послове привреде достави неистините или непотпуне податке о имовини и обавезама субјекта приватизације или достави нетачну или непотпуну документацију, казниће се затвором од три месеца до пет година и новчаном казном од 100.000 до 1.000.000 динара.

 ICCS code

* + 07019

 **25. Закон о привредним друштвима**

**КРИВИЧНА ДЕЛА**

**Давање изјаве неистинитог садржаја**

**Члан 581.**

Законски заступник друштва или члан органа друштва, као и ликвидациони управник, овлашћени судски вештак, ревизор или друго стручно лице које да писану изјаву неистинитог садржаја, која је прописана овим законом као услов за спровођење конкретног поступка, са намером да тај поступак започне и/или спроведе и/или оконча или као услов за ступање на снагу или спровођење одлуке друштва, казниће се затвором од шест месеци до пет година и новчаном казном.

Ако је дело из става 1. овог члана извршио у намери да оштети повериоце друштва или чланове друштва, а износ за који су оштећена та лица прелази десет милиона динара, учинилац ће се казнити затвором од једне до десет година и новчаном казном.

Уз казну затвора суд може учиниоцу изрећи забрану обављања функције, односно позива у складу са Кривичним закоником.

 ICCS code

* + 07019

**Закључење правног посла или предузимање радње у случају постојања личног интереса**

**Члан 582.**

Ако лице из члана 61. овог закона, које има посебну дужност према друштву не пријави друштву правни посао или радњу у којој има лични интерес, односно од тог друштва не прибави одобрење правног посла или радње у случају постојања личног интереса из члана 66. овог закона, у намери да то друштво закључи уговор или предузме радњу у којој ће претрпети штету, казниће се новчаном казном или затвором до једне године.

Ако је услед извршења дела из става 1. овог члана друштво претрпело штету која прелази износ од десет милиона динара, учинилац ће се казнити затвором од шест месеци до пет година и новчаном казном.

Уз казну затвора суд може учиниоцу изрећи забрану обављања функције, односно позива у складу са Кривичним закоником.

 ICCS code

* + 07019

**Повреда дужности избегавања сукоба интереса**

 **Члан 583.**

Ако лице из члана 61. овог закона, које има посебну дужност према друштву, повреди дужност избегавања сукоба интереса из члана 69. овог закона, у намери прибављања за себе или другога имовинске користи, казниће се новчаном казном или затвором до једне године.

Ако је услед извршења дела из става 1. овог члана друштво претрпело штету која прелази износ од десет милиона динара, учинилац ће се казнити затвором од шест месеци до пет година и новчаном казном.

Уз казну затвора суд може учиниоцу изрећи забрану обављања функције, односно позива у складу са Кривичним закоником.

 ICCS code

* + 07019

**Повреда дужности заступника да поступа у складу са ограничењима овлашћења за заступање**

**Члан 584.**

Ако заступник друштва повреди дужност поступања у складу са ограничењима својих овлашћења, која су утврђена актима друштва или одлукама надлежних органа друштва из члана 33. став 1. овог закона, казниће се новчаном казном или затвором до једне године.

Ако је услед извршења дела из става 1. овог члана друштво претрпело штету која прелази износ од десет милиона динара, учинилац ће се казнити затвором од шест месеци до пет година и новчаном казном.

Уз казну затвора суд може учиниоцу изрећи забрану обављања функције, односно позива у складу са Кривичним закоником.

 ICCS code

* + 07019

**26. Закон о прикупљању и достављању података о извршеним злочинима против човечности и међународног права**

 **Члан 10.**

Ко одбија да стави на увид или да достави податке и ствари из члана 1 овог закона или ко спречи достављање, односно стављање на увид тих података и ствари, казниће се за кривично дело новчаном казном или затвором до једне године.

Ако дело из става 1 овог члана учини службено лице или одговорно лице, казниће се за кривично дело затвором од три месеца до три године.

 ICCS code

* + 0806
* Варијабла разврставања учиниоца LS1.2 (службено лице)

**27. Закон о робним берзама**

**1. Кривична дела**

**Манипулација на робно-берзанском тржишту**

**Члан 27.**

Ко предузима манипулације на тржишту на основу којих оствари имовинску корист за себе или друго лице или нанесе штету другим лицима тако што:

1. закључи трансакцију или изда налоге за трговање на робној берзи којима се дају неистините или обмањујуће информације о понуди, потражњи, цени или количини тржишног материјала;
2. издавањем налога, односно закључењем трансакције лица која делују заједнички, одржавају цену тржишног материјала на нереалном или вештачком нивоу на робној берзи;
3. испоставља налоге за трговање са намером да их опозове пре закључења трансакције на робној берзи;
4. шири информације путем медија, укључујући и интернет или било којим другим путем преноси неистините вести или вести које могу изазвати заблуду о тржишним материјалима на робној берзи, ако је знало или је морало знати да су те информације неистините или да могу довести у заблуду, казниће се казном затвора од шест месеци до пет година и новчаном казном.

Ако је услед дела из става 1. овог члана дошло до знатног поремећаја на робно-берзанском тржишту учинилац ће се казнити затвором од три до осам година.

ICCS code

* Став 1 и 2
	+ 08045

**Коришћење, откривање и злоупотреба инсајдерских информација на робној берзи**

**Члан 28.**

Ко у намери да себи или другом лицу оствари имовинску корист или нанесе штету другим лицима, употреби инсајдерску информацију на робној берзи:

1. непосредно или посредно при стицању, отуђењу и покушају стицања или отуђења за сопствени рачун или за рачун другог лица тржишног материјала на који се та информација односи;
2. за откривање и чињење доступним инсајдерске информације било ком другом лицу;
3. за препоручивање или навођење другог лица да на основу инсајдерске информације стекне или отуђи тржишни материјал на који се та информација односи, казниће се новчаном казном или казном затвора до једне године.

Ако је делом из става 1. овог члана прибављена имовинска корист или другим лицима нанета материјална штета у износу који прелази 1.500.000 динара, учинилац ће се казнити затвором до три године.

 ICCS code

* Став 1 и 2
	+ 08045

**28. Закон о рударству и геолошким истраживањима**

 **Кривична дела**

**Члан 177.**

Ко организује или учествује у спровођењу штрајка у јамским просторијама или другим објектима и просторијама из члана 155. став 2. овог закона казниће се затвором од једне до пет година.

 ICCS code

* + 08019

**Члан 178.**

Ко у јаму са метаном или другим запаљивим гасом или опасном угљеном прашином или у објекат на нафтном и гасном пољу унесе лако запаљиву материју или друге ствари чије је уношење у такву јаму, односно објекат забрањено (члан 135. став 1), казниће се затвором од једне до пет година.

За покушај дела из става 1. овог члана, учинилац ће се казнити.

Ако је дело из ст. 1. и 2. овог члана учињено из нехата, учинилац ће се казнити новчаном казном или затвором до једне године.

 ICCS code

* + 09021

**Члан 179.**

Ко се, улазећи по било ком основу у магацин, складиште или спремиште експлозивних средстава, не придржава прописаних мера безбедности и здравља на раду (члан 135. став 3), казниће се затвором од једне до пет година.

 ICCS code

* + 09021

**29. Закон о спречавању допинга у спорту**

**Кривична дела**

**Омогућавање употребе допинг средстава**

**Члан 38.**

Ко спортисти у циљу допинга у спорту да или пропише или изда или на спортисти примени допинг средство, или наведе, помогне, или на други начин омогући спортисти да употреби допинг средство, казниће се затвором од шест месеци до пет година.

Ако је дело из става 1. овог члана учињено према малолетнику или према више лица, или је изазвало нарочито тешке последице, учинилац ће се казнити затвором од две до десет година.

Допинг средства одузеће се.

 ICCS code

* Став 1
	+ 06019
* Став 2 у вези ст. 1.
	+ 06019
* Варијабла разврставања могуће жртве STV1 (малолетно лице)

**Неовлашћена производња и стављање у промет допинг средстава**

**Члан 39.**

Ко неовлашћено у циљу допинга у спорту производи, прерађује, продаје или нуди на продају, или ради продаје купује, држи, или преноси, или посредује у продаји или куповини допинг средстава, или на други начин неовлашћено ставља у промет допинг средства, казниће се затвором од три до дванаест година.

Ко неовлашћено у циљу допинга у спорту прави, набавља, поседује или даје на употребу опрему, материјал или супстанције за које зна да су намењене за производњу или припремање допинг средстава, казниће се затвором од шест месеци до пет година.

Допинг средства и средства за њихово справљање, одузеће се.

 ICCS code

* + 06019

 **30. Закон о спречавању корупције**

**Кривично дело**

**Непријављивање имовине или давање лажних података о имовини**

 **Члан 101.**

Јавни функционер који супротно одредбама овог закона не пријави имовину Агенцији или даје лажне податке о имовини, у намери да прикрије податке о имовини, казниће се затвором од шест месеци до пет година.

 ICCS code

* + 0709

**Правне последице осуде**

**Члан 102.**

Осудом на казну затвора за кривично дело из члана 101. овог закона, даном правноснажности пресуде, наступају следеће правне последице:

1) престанак јавне функције, односно престанак радног односа;

2) забрана стицања јавне функције у трајању од десет година од дана правноснажности пресуде.

 ICCS code

* + 0709

**31. Закон о средствима за заштиту биља**

**Кривично дело**

**Члан 78.**

Ко произведе, стави у промет или примени нерегистровано средство за заштиту биља или активну супстанцу, односно основну супстанцу која није уписана у Листу одобрених супстанци, односно произведе, стави у промет или примени средство за заштиту биља за које постоји забрана производње, стављања у промет или примене и тиме проузрокује штетне последице по здравље људи или животну средину, казниће се затвором до једне године.

Ако је услед дела из става 1. овог члана наступила знатна штета, учинилац ће се казнити затвором до три године

Ако је дело из става 1. овог члана учињено из нехата, учинилац ће се казнити новчаном казном или затвором до једне године.

 ICCS code

* + 10049

 **32. Закон о стечају**

**Кривична дела**

**Пријављивање лажног потраживања**

**Члан 204.**

Ко суду у стечајном поступку који се води по одредбама овог закона пријави лажно потраживање подношењем лажних докумената или на други начин, казниће се затвором од једне до три године и новчаном казном од 500.000 динара до 10.000.000 динара.

 ICCS code

* + 08042

**Необавештавање о намирењу потраживања**

**Члан 204а**

Ко у току стечајног поступка наплати своје потраживање од јемца или главног дужника, а у року од осам дана од дана извршене наплате не обавести суд о наплати потраживања, казниће се новчаном казном од 500.000 динара до 10.000.000 динара.

 ICCS code

* + 08042

**Располагање имовином стечајног дужника после отварања стечајног поступка**

**Члан 205.**

Ко после отварања стечајног поступка, а пре ступања на дужност стечајног управника располаже стварима и правима из стечајне масе без накнаде или уз накнаду која не одговара тржишној вредности, казниће се затвором од једне до пет година и новчаном казном од најмање 500.000 динара, а ако је кривично дело учињено из користољубља до 10.000.000 динара.

Ко после именовања привременог стечајног управника, док он не ступи на дужност, располаже стварима и правима стечајног дужника без накнаде или уз накнаду која не одговара тржишној вредности, казниће се затвором од једне до пет година и новчаном казном од најмање 500.000 динара, а ако је кривично дело учињено из користољубља до 10.000.000 динара.

 ICCS code

* + 08042

 **Лажно приказивање и прикривање чињеница у унапред припремљеном плану реорганизације**

**Члан 206.**

Ко у унапред припремљеном плану реорганизације лажно прикаже или прикрије чињенице од значаја за доношење одлуке суда или гласање поверилаца о плану, казниће се затвором од једне до пет година и новчаном казном од најмање 500.000 динара, а ако је кривично дело учињено из користољубља до 10.000.000 динара.

 ICCS code

* + 08042

**33. Закон о тајности података**

**Кривично дело**

**Члан 98.**

Ко неовлашћено непозваном лицу саопшти, преда или учини доступним податке или документа који су му поверени или до којих је на други начин дошао или прибавља податке или документа, а који представљају тајне податке са ознаком тајности "ИНТЕРНО" или "ПОВЕРЉИВО", одређене према овом закону, казниће се затвором од три месеца до три године.

Ако је дело из става 1. овог члана учињено у односу на податке означене, у складу са овим законом, степеном тајности "СТРОГО ПОВЕРЉИВО", казниће се затвором од шест месеци до пет година.

Ако је дело из става 1. овог члана учињено у односу на податке означене, у складу са овим законом, степеном тајности "ДРЖАВНА ТАЈНА",учинилац ће се казнити затвором од једне до десет година.

Ако је дело из ст. 1. до 3. овог члана учињено из користољубља или ради објављивања или коришћења тајних података у иностранству или је извршено за време ратног или ванредног стања,учинилац ће се казнити за дело из става 1. овог члана затвором од шест месеци до пет година, за дело из става 2. затвором од једне до осам година, а за дело из става 3. затвором од пет до петнаест година.

Ако је дело из ст. 1. до 3. овог члана учињено из нехата, учинилац ће се казнити за дело из става 1. овог члана затвором до две године, за дело из става 2. затвором од три месеца до три године, а за дело из става 3. затвором од шест месеци до пет година.

 ICCS code

* + 0904

**34. Закон о тржишту капитала**

**1. Кривична дела**

**Забрана манипулације на тржишту**

**Члан 281.**

Ко предузима манипулације на тржишту на основу којих оствари имовинску корист за себе или друго лице или нанесе штету другим лицима тако што:

1. закључи трансакцију или изда налоге за трговање којима се дају или који ће вероватно пружити неистините или обмањујуће информације о понуди, потражњи или цени финансијских инструмената или којима лице, односно лица која делују заједнички, одржавају цену једног или више финансијских инструмената на нереалном нивоу;
2. закључи трансакције или изда налоге за трговање у којима се употребљавају фиктивни поступци или сваки други облик обмане или преваре;
3. шири информације путем медија, укључујући и интернет или било којим другим путем преноси неистините вести или вести које могу изазвати заблуду о финансијским инструментима, ако је знало или је морало знати да су те информације неистините или да доводе у заблуду, казниће се затвором од шест месеци до пет година и новчаном казном.

Ако је услед дела из става 1. овог члана дошло до знатног поремећаја на регулисаном тржишту, односно МТП учинилац ће се казнити затвором од три до осам година.

За покушај дела из става 1. овог члана казниће се.

 ICCS code

* + 08045

**Коришћење, откривање и препоручивање инсајдерских информација**

 **Члан 282.**

Ко у намери да себи или другом лицу оствари имовинску корист или нанесе штету другим лицима, употреби инсајдерску информацију:

1. непосредно или посредно при стицању, отуђењу и покушају стицања или отуђења за сопствени рачун или за рачун другог лица финансијских инструмената на које се та информација односи;
2. за откривање и чињење доступним инсајдерске информације било ком другом лицу;
3. за препоручивање или навођење другог лица да на основу инсајдерске информације стекне или отуђи финансијске инструменте на које се та информација односи, казниће се новчаном казном или казном затвора до једне године.

Ако је делом из става 1. овог члана прибављена имовинска корист или другим лицима нанета имовинска штета у износу који прелази милион и петсто хиљада динара,учинилац ће се казнити затвором до три године и новчаном казном.

Ако је дело из става 1. учинило лице које поседује инсајдерске информације путем чланства у управним или надзорним органима издаваоца или јавног друштва, учешћа у капиталу издаваоца или јавног друштва, приступа информацијама до којих долази обављањем дужности на радном месту, вршењем професије или других дужности, односно путем кривичних дела које је починило, учинилац ће се казнити новчаном казном или казном затвора до три године.

Ако је делом из става 3. овог члана прибављена имовинска корист или другим лицима нанета имовинска штета у износу који прелази милион и петсто хиљада динара,учинилац ће се казнити затвором од шест месеци до пет година и новчаном казном.

За покушај дела из става 1. овог члана казниће се.

 ICCS code

* + 08045

**Неовлашћено пружање инвестиционих услуга**

**Члан 283.**

Ко неовлашћено пружа инвестиционе услуге у намери да себи или другом лицу оствари имовинску корист, казниће се новчаном казном или казном затвора до једне године.

Ако је делом из става 1. овог члана прибављена имовинска корист или другим лицима нанета имовинска штета у износу који прелази милион и петсто хиљада динара, учинилац ће се казнити затвором до три године и новчаном казном.

 ICCS code

* + 08045

**35. Закон о финансирању политичких активности**

**Кривично дело**

**Члан 38.**

Ко даје, односно у име и за рачун политичког субјекта прибави средства за финансирање политичког субјекта противно одредбама овог закона у намери да прикрије извор финансирања или износ прикупљених средстава политичког субјекта, казниће се затвором од три месеца до три године.

Ако су извршењем дела из става 1. овог члана дата или примљена средства у износу који прелази милион и петсто хиљада динара, учинилац ће се казнити затвором од шест месеци до пет година.

Ко изврши насиље или прети насиљем, доводи у неравноправан положај или ускрати неко право или на закону засновани интерес физичком или правном лицу због чињенице да је дало прилог политичком субјекту, казниће се затвором од три месеца до три године.

Средства из ст. 1. и 2. овог члана одузеће се.

 ICCS code

* + 08079

**36. Закон о централној евиденцији стварних власника**

**Кривично дело**

**Члан 13.**

Ко у намери да прикрије стварног власника Регистрованог субјекта, у Централну евиденцију не упише податке о стварном власнику Регистрованог субјекта, упише неистинит податак о стварном власнику Регистрованог субјекта као истинит, промени или избрише истинит податак о стварном власнику Регистрованог субјекта, казниће се казном затвора од три месеца до пет година.

 ICCS code

* + 07023